**Ежы Скалімоўскі** (польск.: Jerzy Skolimowski; нар. 5 мая 1938, Лодзь) — польскі кінарэжысёр, сцэнарыст і акцёр. Суаўтар сцэнарыя фільма Рамана Паланскага «Нож у вадзе».

Біяграфія
---------

Бацька, Станіслаў Скалімоўскі, быў архітэктарам. У дзяцінстве Ежы перажыў жахі Другой сусветнай вайны і пакаранне смерцю бацькі, удзельніка польскага супраціўлення. Пасля вайны маці Ежы стала аташэ[en] па культуры ў Празе. У гімназіі Ежы вучыўся разам з Мілашам Форманам, Вацлавам Гавелам і Іванам Пасерам.

Вывучаў польскую філалогію і этнаграфію ў Варшаўскім універсітэце. У 1963 годзе скончыў рэжысёрскі факультэт Кінашколы ў Лодзі[en].

З пачатку 1960-х гадоў зняў больш за дваццаць фільмаў, як у Польшчы («Асаблівыя прыкметы[en]», «Вальковер[en]», «Бар’ер[en]»), так і ў іншых краінах (у 1969 годзе пакінуў Польшчу) — Бельгіі («Старт[en]»), Вялікабрытаніі («На самым дне[en]»), ЗША («Плывучы маяк[en]»).

Вярнуўся ў Польшчу праз шмат гадоў, у 1991 годзе, для здымак фільма паводле рамана Вітальда Гамбровіча «Фердыдурка». Пасля правалу фільма прысвяціў сябе жывапісу і доўга не здымаў. У 2008 годзе зняў у Польшчы «Чатыры ночы з Ганнай[en]». Наступная карціна, «Неабходнае забойства[en]» (2010), мела вялізны поспех, атрымаўшы дзве ўзнагароды на 67-м Венецыянскім кінафестывалі: Спецыяльны прыз журы і Кубак Вольпі за найлепшую мужчынскую ролю (Вінсэнт Гала[en]).

Здымаўся як акцёр, у тым ліку ў сваіх фільмах («Вясновыя воды[en]»), а таксама ў кінастужках сваіх калегаў па рэжысёрскім цэху Анджэя Вайды («Нявінныя чарадзеі[en]»), Мікі Каўрысмякі?! («Лос-Анджэлес без карты[en]»), Ціма Бёртана («Марс атакуе![en]»), у Дэвіда Кроненберга ва «Усходніх абяцаннях[en]» і «Мсціўцах» Джоса Уідана[en].

Апублікаваў некалькі зборнікаў вершаў, пісаў таксама тэатральныя п’есы.

Быў двойчы жанаты. Яго першай жонкай была актрыса Эльжбета Чыжэўска[en]. Другой жонкай была Іаанна Шчэрбіц[pl] (1941—2014), таксама актрыса, ад якой у яго нарадзілася двое сыноў: Міхал і Юзаф. Юзаф памёр у Індыі ў 2012 годзе. Яго смерць натхніла Скалімоўскага на стварэнне фільма «11 хвілін[en]».

Выбраная фільмаграфія
---------------------

* 1965: «Асаблівыя прыкметы[en]»
* 1965: «Вальковер[en]»
* 1966: «Бар’ер[en]»
* 1967: «Старт[en]»
* 1970: «На самым дне[en]»
* 1985: «Плывучы маяк[en]»
* 1989: «Вясновыя воды[en]»
* 2008: «Чатыры ночы з Ганнай[en]»
* 2010: «Неабходнае забойства[en]»
* 2015: «11 хвілін[en]»
* 2022: «Іа»

Зноскі
------

1. ↑  Jerzy Skolimowski // filmportal.de — 2005. Праверана 9 кастрычніка 2017.<a href='https://wikidata.org/wiki/Track:Q15706812'></a>
2. ↑  Jerzy Skolimowski // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
3. ↑  *Hanna Rantala*. Polish director says own loss inspired '11 Minut' in Venice **(нявызн.)**.  Reuters (9 верасня 2015). Архівавана з першакрыніцы 19 жніўня 2020. Праверана 8 снежня 2022.

Спасылкі
--------

* Ежы Скалімоўскі на сайце «*Internet Movie Database*»

|  |  |
| --- | --- |
| ⚙️   Тэматычныя сайты | AllMovie · AlloCiné · Česko-Slovenská filmová databáze · Danish Film Database · Filmportal · Internet Movie Database · КиноПоиск |
| Слоўнікі і энцыклапедыі | Вялікая каталанская · Вялікая нарвежская · Brockhaus · Treccani |
| Генеалогія і некрапалістыка | Sejm-Wielki.pl |
| 

| Нарматыўны кантроль |
| --- |
| BIBSYS: 6053759 · BNE: XX1321044 · BNF: 13899838w · CiNii: DA08656662 · GND: 122966600 · GTAA: 154430 · ISNI: 0000000121457585 · LCCN: n86041326 · NDL: 01203257 · NKC: jo2008419400 · NLP: a0000001790132 · NTA: 073392324 · NUKAT: n02001966 · SUDOC: 083188746 · VIAF: 101702370 |

 |